《武林山十咏·呼猿洞》
宋代·梅询

古涧飞白猿，寂历不知处。
风激石上泉，僧疑月中树。
微茫认松雪，仿佛横樵路。
写望增尔思，苍苍奈烟雾。

作者简介：（964—1041）宋宣州宣城人，字昌言。太宗端拱二年进士。真宗时为三司户部判官，屡上书论西北兵事。坐断田讼失实，降通判杭州。迁两浙转运副使，判三司开拆司。坐议天书，出知濠州。后历知数州，累官翰林侍读学士、给事中、知审官院。以足疾出知许州。